Nyeste Skilderie af Kiøbenhavn, 1819-02-23
Blandt farvede Diamanter ere de grønlige og rødlige de sjeldneste og derfor de høieste i Priis. Kostbare Forsøg, som begyndtes af Cosmus den 3die, Storhertug i Toskana og af Keiser Franz den 1ste, have lært at Diamanten er forbrændelig, og at dette haardeste og kostbareste Naturprodukt saavel ved almindelig Jld som i Brændspeilets Fokus forsvinder uden at lade Spor tilbage; man anseer den for at bestaae af et under Navnet Kulstof bekiendt Grundstof, som hidindtil ikkun har været fundet i Forening med andre Legemer. - Diamanterne, som almindeligen komme raae til Europa, slibes af Juvelererne, og har man fornemmelig i Amsterdam og London drevet denne Kunst til en Fuldkommenhed, hvorom man kan gjøre sig en Jdee, naar man veed, at man har Slibemøller, paa hvilke Diamanter af saa ringe Størrelse, at der gaaer 2000 af dem paa en Karat, kan gives 15 Facetter. Ved Bestemmelsen af Diamantens Værd kommer dens Klarhed og Størrelse i Betragtning, og da den Sidstes nok saa ringe Tiltagende sætter Stenen i en betydelig høiere Priis, har man fundet en Proportion til at bestemme denne ved at qvadrere Vægten med sig selv, og multiplicere dette Qvadrat med Værdien af 1 Karat (der gaae 72 Karat af Diamantvægt paa 1 Lod). Saaledes naar man antager en Diamant af 1 Karat til 8 Louisdorers Værdie, saa koster en af 2 Karater 32 Louisdorer. Vel har den større eller mindre Søgning af Diamanter saavelsom det aarlige større eller mindre Udbytte af Diamantgruberne herpaa nogen Jndflydelse; men da denne Taxt er udkastet af Englands berømteste Juvelerer, og da der ingen anden haves, saa gives her et Udtog af den: En aldeles feilfri Brillant koster, naar den veier 1 Karat, 8 Louisdorer; 2 K., 32 L., 3 K, 72 L., 4 K. 128 L., 5 K., 200 L., 7 K., 392 L.; 9 K., 618 L., 15 K., 1800 L., 20 K., 3200 L., 30 K., 7200 L. – De største hidindtil bekjendte Diamanter ere følgende: 1) En usleben. Diamant, som Kronen Portugal skal besidde, af Vægt 1680 Karat; den vurderes for 224 Millioner Pund Sterling; men den er, saavidt vides, ikke bedømt af nogen Kiender, og Mange holde den for en hvid Topas. - 2) En Diamant som tilhører Rajaen af Mattan paa Borne, vægtig 367 Karat. J ældre Tider skal dens Besiddelse have forvoldt Krige imellem Øens Fyrster. Dens nærværende Eier har afslaaet et Tilbud for den af 150000 Rdlr., to armerede Krigschalup per, en Mængde Kanoner, Krudt, Kugler, fordi han troer at hans Families Lykke beroer paa denne Steens Besiddelse. – 3) Den store Moguls Diamant, som er rosenformig sleben, veier 279 Karat, og er vurderet til 3,907,759 Rdlr. 4) En Diamant kaldet Dariainur (det glindsende Hav) tilhører den persiske Schach, som bærer den paa venstre Arm. Den veier 252 Karat. 5) En Diamant tilhørende Kronen Portugal, af Vægt 215 Karat. - 6) Den russiske Diamant, som Catharina den II. kjøbte i Aaret 1772. af Vægt 194 3/4 Karat. Den er funden for omtrent 50 Aar siden i en af Ostindiens gamle Diamant gruber, er feilfri og har det skjønneste Vand, den er sleben pyramidformig i Jndien, altsaa slet, og har Størrelse af et Dueæg. Den zirede engang en indisk Schachs Throne, tilligemed en anden af samme Størrelse, da han dræbtes, blev denne Diamant røvet og solgt til en Armenier GregolSchafratz for 50,000 Piaster. Han solgte den under sit Ophold i Amsterdam til Keiserinden af Rusland for 450,000 Rubler, et Adelsdiplom og en Pension paa Livstid af 4000 Rubler. Den førtes til Skibs fra Amsterdam til Petersborg, og var assureret i Amsterdam for 650,000 Gulden, og i London for ligesaameget. Den smykker nu det keiserlige Scepter, i hvis Spidse den er indfattet. – 7) En Diamant kaldet Kuviur (det glindsende Bjerg), vægtig 162 Karat, bæres af den persiske Schach paa det høire Been. - 8) Den toskanske Diamant, som fordum var i Florenz og nu tilhører Keiseren af Østerrig. Den veier 139 1/2 Karat og er vurderet til 800,000 Rd. – 9) Den franske, kaldet Regenten, fordi den under Navnet "Regenten bekjendte Hertug af Orleans kjøbte den i Ludvig den XVdes Mindreaarighed, af Engellænderen Pitt, der havde været Gouverneur paa Fortet St. George. Den er blandt de skjønneste store Diamanter og veier 136 Karat. Den er nyligen vurderet for 2 Mill. Rdlr. J Revolutionstiden var den af Republikkens Financier pantsat til et Handelshuus i Berlin, men Napoleon skaffede den tilbage, og der prydede i hans Tid Hæftet af det keiserlige Sværd - 10) Den store og skjønne Sancy, som ogsaa befinder sig blandt de franske Krondiamanter, veier 106 Karat. Den er af skjønt Vand, har en langagtig Form og er sleben som en Pendeloqve. Den vurderes for over 1 Million Rdlr."